Tottenham s-a lămurit în privința lui Radu Drăgușin! Anunțul făcut de The Athletic
Radu Drăgușin (22 de ani) a fost achiziționat definitiv de Tottenham Hotspur în ianuarie 2024, pentru 25 de milioane de euro, cinci în bonusuri + cedarea fundașului Djed Spence la Genoa sub formă de împrumut până la finele actualei stagiuni.
Internaționalul român a evoluat aproape o repriză întreagă pentru Tottenham Hotspur în ultima etapă a eșalonului de elită englez, împotriva lui Aston Villa. Micky van de Ven s-a accidentat la începutul actului secund, iar antrenorul Ange Postecoglou a mizat pe Radu Drăgușin restul partidei.
Tottenham s-a lămurit în privința lui Radu Drăgușin! Anunțul făcut de The Athletic
Jurnaliștii de la The Athletic au analizat situația lui Radu Drăgușin și au ținut să puncteze faptul că fundașul central s-a instalat la Tottenham Hotspur și se bucură de timpul petrecut în capitala Angliei.
De asemenea, englezii au menționat că românul l-a impresionat pe Ange Postecoglou la antrenamente și că singurul lucru care i-a rămas de făcut la Spurs e să prindă mai multe minute de joc.
"După două luni, Drăgușin s-a instalat la Spurs. Se bucură de timpul petrecut în Londra (este de ajutor faptul că vorbește excelent engleza) și l-a impresionat pe Postecoglou la antrenamente. Singurul lucru care i-a rămas este să joace.
Cu Aston Villa, Drăgușin s-a descurcat bine, lângă Cristian Romero, în dueluri unu-la-unu. Și-a pus mereu trupul la bătaie", au scris jurnaliștii de la The Athletic.
Ce a spus Radu Drăgușin după victoria cu Aston Villa
La finalul meciului Aston Villa - Tottenham Hotspur 0-4, Radu Drăgușin (22 de ani) a spus că s-a simțit foarte bine pe gazon și speră ca evoluția sa din confruntarea de pe "Villa Park" din Birmingham să-i aducă mai multe minute în echipamentul londonezilor.
"Sunt foarte fericit că am câștigat astăzi. A fost un meci foarte important și ne bucurăm că am obținut puncte importante pentru cursa noastră pentru competițiile europene. Au jucat bine (n.r. - adversarii), însă au luat cartonaș roșu și nu au mai putut să pună presiune pe noi, ceea ce ne-a permis să controlăm jocul pe tot parcursul meciului.
Da, îmi lipsea acest sentiment (n.r. - emoția de a fi pe teren). Sunt foarte fericit și privesc înainte. M-am simțit foarte bine pe gazon, am avut un ritm foarte bun și cum am spus, sper să primesc cât mai multe șanse de a juca. Ne vom concentra pe fotbalul nostru, să jucăm cât mai bine, pentru că avem un fotbal frumos și sperăm că vom reuși să scoate rezultate bune.
Mă simt foarte bine în Anglia. Oamenii de la club m-au primit foarte bine și deja mă simt ca acasă aici", a spus Radu Drăgușin, după victoria cu Aston Villa.
Urmăriți SPORT.RO și pe Google News